Anatoli Demyanenko

Anatoli Vasilyoviç Demyanenko (, ) — keçmiş ukraynalı futbolçu və futbol məşqçisi. SSRİ milli futbol komandasında çıxış etmiş, uzun müddət "Dinamo Kiyev"in kapitanı olmuşdur. Beynəlxalq idman ustası (1980), SSRİ-nin əməkdar idman ustasıdır (1986).

Kiyev Dövlət Bədən Tərbiyəsi İnstitutunu bitirib.

 Bioqrafiya 
19 fevral 1959-cu ildə Dnepropetrovskda anadan olmuşdur. Uşaq ikən hokkey və futbolu eyni dərəcədə yaxşı oynayıb. Dnepr məktəbinin şagirdi olub (1971–1975). İlk məşqçiləri Mixail Kolomoets və Volodimir Anufrienko olub.

"Mulya" ləqəbi Demyanenkoya uşaqlıqda qoyulub — yuxarı mərtəbədə yaşayan, soyadı Muravski və həyətdəki ləqəbi Murik olan qonşu, Anatolinin böyük qardaşını ziyarətə gəlib. Anatoli o zaman "r" hərfini tələffüz etməmiş və onu "Mulik" və "Mulya" adlandırıbГорнолыжная страсть Демьяненко ..

Premyer Liqada ilk matçına 18 may 1978-ci ildə "Dnepr"in heyətində "Kayrat"la səfər matçında çıxıb (0:1, 90 dəqiqə oynayıb). 1978-ci ildə 20 oyun keçirib və 1 qol vurub ("Zenit"in qapısına).

Demyanenko, Sovet İttifaqın müxtəlif milli komandalarına çağrılıb. 23 oktyabr 1981-ci ildə əsas yığmada Türkiyə milli komandasına qarşı debüt edib. SSRİ millisi həmin oyunda 4:0 hesabı ilə qalib gəlib və bu matçda həmçinin Demyanenko da qol vurub. O vaxtdan bəri Anatoli SSRİ millisinin aparıcı oyunçusu olmuşdur.

1984-cü ilin sonunda, atasının xəstələnməsi səbəbindən Demyanenko yenidən Dneprə köçmək niyyəti oldu, lakin Lobanovskinin inadına görə Kiyevdə qalıb. 1985-ci ildə "Futbol-Hokkey" həftəlik jurnalının versiyasına görə SSRİ-nin ən yaxşı futbolçusu olmuşdur.

1986–1990-cı illərdə "Dinamo" Kiyev klubunun kapitanı olub. Demək olar ki mövsümlərin hamısında çıxış edib — yalnız 5 aprel 1989-cu ildə "Pamir" Düşənbə ilə oyunda ayaq biləyi zədələnib və mövsümün sonuna qədər oynaya bilməyib.

Demyanenkoya meydanın sol tərəfindəki yorulmaz işinə görə "iki ürəkli" futbolçu deyilib. Hücumla aktiv əlaqələri tez-tez onun qol vurmasına səbəb olub.

1991-ci ildə Almaniyanın [[Maqdeburq FK|"Maqdeburq" komandası ilə müqavilə bağlayıb. Komandaya 2. Bundesliqaya vəsiqə qazanmaq tapşırığı verilmişdi, amma həmin tapşırıq yerinə yetirilə bilmədi. Müqavilənin şərtlərinə görə, bu vəziyyətdə onun xidmətləri rədd edildi, çünki klubun yarı-peşəkar statusu Demyanenkoya müqavilədə göstərilən məbləğləri ödəməyə imkan vermədiЛитман В. Анатолий Демьяненко: Перевод с польского на украинский // Спорт-Экспресс. — 1992. — № 163 (27 avqust). — с. 2.. Bundan sonra Anatoli Kiyevə qayıdıb, burada bir müddət "Dinamo" ilə məşq edib. Tezliklə Polşanın "Vidzev" klubundan dəvət aldı və 1991-ci ilin yayında bu klub ilə müqavilə imzaladı. Yeni komandada əvvəlcə yarımmüdafiəçi kimi oynayıb, lakin daha sonramüdafiəçi mövqeyinə keçib. "Vidzev"də ayda 5 min dollar maaş alırdı. Müqavilə 1993-cü ilin sonunadək bağlansa da, maddi çətinliklər səbəbindən komanda 1991/92 mövsümünün sonunda müqaviləni ləğv etmək qərarına gəldi.

1992-ci ilin yayında "Dinamo"ya qayıdıb və klub ilə avrokubok matçlarında iştirak edib.

 Məşqçilik karyerası 
Oyunçu karyerasını başa vurduqdan sonra məşqçilik ilə məşğul olub. Əvvəlcə Viktor Kolotov onu "Borisfen"də köməkçi olmağa dəvət edib. Bir müddət sonra Qriqori Surkis, o zaman "Dinamo"nu qəbul edən Yojef Sabonun təklifi ilə Demyanenkonu Sabonun köməkçisi olaraq doğma klubuna dəvət edib. 2005-ci ilə qədər "Dinamo"da məşqçilər korpusunun üzvü olub.

2005-ci ildən "Dinamo"nun baş məşqçisi vəzifəsində çalışıb. 20 sentyabr 2007-ci ildə qarşılıqlı razılaşma ilə klubdan ayrılıb. 2007-ci ildə komanda ilə birlikdə qızıl dubla imza atıb və Ukraynanın ən yaxşı məşqçisi seçilmişdir (2007). Ancaq həmin il "Dinamo" Avropada uğurlu çıxış edə bilməyib:

"Dinamo" 1:4 "Styaua", "Real Madrid" 1:5 "Dinamo"

4 yanvar 2008-ci ildə çex mütəxəssis Vlastimil Petrjelanın əvəzinə "Neftçi" (Bakı) klubunun baş məşqçisi təyin olunub. 23 avqust 2008-ci ildə "Neftçi"dən qovulub.

9 avqust 2010-cu ildə Özbəkistanın "Nasaf" (Qarşi) klubuna baş məşqçi təyin edilib. 18 oktyabr 2011-ci ildə klubla AFK Kubokunu qazanıb.

8 yanvar 2012-ci ildə "Volın" (Lutsk) klubunun baş məşqçisi olub. 26 aprel 2013-cü ildə qarşılıqlı razılaşma ilə müqaviləyə xitam verilib.

2020-ci ilin yanvarında, Slovakiyanın "Nitra" klubunun baş məşqçisi təyin olunubДемьяненко возглавил аутсайдера чемпионата Словакии  , lakin aprel ayında artıq klubu tərk edib.

 Nailiyyətləri 

 Klub 

 Futbolçu 
 "Dinamo" (Kiyev) 
 SSRİ çempionu (5): 1980, 1981, 1985, 1986, 1990
 SSRİ Kubokunun qalibi (4): 1982, 1985, 1987, 1990
 SSRİ Superkubokunun qalibi (3): 1981, 1986, 1987
 UEFA Kuboklar Kubokunun qalibi: 1986
 UEFA Superkubokunun finalçısı (1): 1986

SSRİ yığması
 Avropa U-21 çempionu: 1980
 Avropa vitse-çempionu: 1988

 Məşqçi 
 "Dinamo" (Kiyev) 
 Ukrayna çempionu: 2007
 Ukrayna kubokunun qalibi: 2006, 2007
 Ukrayna Superkubokunun qalibi: 2007

 "Neftçi" (Bakı) 
 Azərbaycan çempionatının bürünc medal mükafatçısı: 2009

 "Nasaf" 
 Özbəkistan çempionatının gümüş medal mükafatçısı: 2011
 AFK Kuboku: 2011

 Şəxsi 
 Ukraynada İlin Futbolçusu (2): 1982, 1985
 SSRİ-də ilin futbolçusu (Futbol həftəlik jurnalı): 1985
 SSRİ-nin ikinci futbolçusu: 1982
 SSRİ-nin 33 ən yaxşı futbolçusunun siyahısı (9): № 1 (1981–1986 və 1988), № 2 (1980), № 3 (1979)
 Ukrayna SSR-in ən yaxşı futbolçularının siyahısı (8): № 1 (1981–1986, 1988), № 2 (1979, 1980)
 Beynəlxalq İdman Ustası: 1980
 SSRİ-nin əməkdar idman ustası: 1986
 Ukraynada ilin baş məşqçisi: 2007
 Qızıl top üçün namizəd (2): 1985 (29–38 yer), 1988 (13–16 yer)
 Dünya çempionatının iştirakçısı: 1982, 1986, 1990
 SSRİ milli komandasında 80 matç keçirib (bütün milli komandanın oyunçuları arasında 4-cü yer), 6 qol vurub

 Mükafatları 
 "Xidmətlərinə görə" ordeni: III dərəcəli (2004)Указ президента Украины N 795/2004  , II dərəcəli (2006)Указ президента Украины N 697/2006   və I dərəcəli (2016)

 Çıxış statistikası 
KlubSezonÇempionatKubokAvrokubokSuperkubokÜmumiOyunQolOyunQolOyunQolOyunQolOyunQolDnepr1978201------201Dinamo19793203062--41219803228020--422198129240501039219823253041--39619833331020--363198433270----40219853482192--451119862925090104421987291421010353198830140----34119895220----7219901501010--170Maqdeburq1990/9130------30Vidzev1991/92130------130Dinamo1992/931412040--201Dinamo üçün cəmi347294634353043937Karyerası boyunca cəmi383304634353047538

 SSRİ Kuboklarında və avrokuboklarda statistika "payız-yaz" sxeminə əsasən tərtib olunur.

 Ailəsi 
 Birinci həyat yoldaşı — Yelena. Oğlu Taras tennis ilə məşğul olub (idman ustası). Qızı — YekaterinaЧто наша жизнь? Игра… , "Бульвар Гордона", № 5 (197) 2009..
 İkinci həyat yoldaşı — İrina. 2 oğlu var: Denis (2000), Aleksey (2010)

 İstinadlar 

 Xarici keçidlər 
 Avrokubokoklarda çıxış statistikası
 FİFA-nın saytında profili 

Kateqoriya:SSRİ futbolçuları
Kateqoriya:Ukrayna futbolçuları
Kateqoriya:Dnepr FK oyunçuları
Kateqoriya:SSRİ-nin əməkdar idman ustaları
Kateqoriya:Neftçi PFK məşqçiləri
Kateqoriya:Ukraynanın II dərəcəli "Xidmətlərinə görə" ordeninin kavalerləri
Kateqoriya:Ukraynanın III dərəcəli "Xidmətlərinə görə" ordeninin kavalerləri
Kateqoriya:Ukraynanın kişi futbolçuları
Kateqoriya:Dinamo Kiyev FK oyunçuları
Kateqoriya:SSRİ milli futbol komandasının oyunçuları
Kateqoriya:Legioner Ukrayna futbolçuları
Kateqoriya:DDR-Oberliqa oyunçuları
Kateqoriya:1986 FİFA Dünya Kuboku oyunçuları
Kateqoriya:1990 FİFA Dünya Kuboku oyunçuları
Kateqoriya:1982 FİFA Dünya Kuboku oyunçuları
Kateqoriya:Ekstraklasa oyunçuları
Kateqoriya:SSRİ Yüksək Liqası oyunçuları
Kateqoriya:Ukrayna Premyer Liqasının oyunçuları
Kateqoriya:Ukrayna Premyer Liqası məşqçiləri
Kateqoriya:Dinamo Kiyev FK məşqçiləri
Kateqoriya:Ukraynalı futbol məşqçiləri
Kateqoriya:Ukraynanın I dərəcəli "Xidmətlərinə görə" ordeninin kavalerləri
Kateqoriya:UEFA Avro 1988 oyunçuları
Kateqoriya:Beynəlxalq dərəcəli SSRİ idman ustaları
Kateqoriya:Azərbaycanda legioner Ukrayna idmançıları